Joonas Rask

Joonas Aleksi Rask (sündinud 24. märtsil 1990 Savonlinnas) on Soome jäähokimängija, kes mängib keskründajana Soome kõrgliigaklubis HIFK.

Ta alustas klubikarjääri Soome klubis Tampere Ilves, debüteerides Soome kõrgliigas hooajal 2008–09.

2010. aastal valis Nashville Predators ta NHL-i draftis 198. valikuna. Predatorsiga sõlmis ta 2012. aasta märtsis kaheaastase lepingu."Preds Sign Prospect Joonas Rask To Entry-Level Contract". nhl.com. 23.2.2012. Vaadatud 9.4.2022 Hooaja 2012–13 esimeses pooles mängis ta laenul Soome kõrgliiga klubis Jokerit. NHL-is mängis Rask Predatorsi meeskonnas hooajal 2012–13 kahes mängus. Hooajal 2013–14 mängis ta American Hockey League'is Predatorsi tütarklubis Milwaukee Admirals, kuid kogus seal 58 mänguga vaid 14 punkti (4+10).

2014. aasta juunis naasis Rask Soome kõrgliigasse, liitudes HIFK-ga. Seal mängis ta kokku viis hooaega. 2016. aastal jõudis ta HIFK-ga Soome meistrivõistlustel finaali, kus kaotati Tapparale.

2019. aasta aprillis sõlmis ta kaheaastase lepingu Rootsi kõrgliigaklubiga Örebro HK. Aastatel 2021–2023 mängis ta kaks hooaega Rootsi kõrgliigaklubis Luleå HF. 2022. aastal jõudis ta Luleåga Rootsi meistrivõistlustel finaali, kus kaotati Färjestadile.

2023. aasta mais liitus ta taas HIFK-ga.

Tema vanem vend Tuukka Rask on endine jäähokiväravavaht.

 Viited 

 Välislingid 
 Joonas Rask hockeydb.com lehel

Kategooria:Soome jäähokimängijad
Kategooria:nashville Predatorsi mängijad
kategooria:Tampere Ilvese jäähokimängijad
Kategooria:Jokerite mängijad
Kategooria:HIFK jäähokimängijad
Kategooria:Örebro HK mängijad
Kategooria:Luleå HF-i mängijad
Kategooria:Sündinud 1990